Easterine Kire

**Easterine Kire Iralu** (født 1959) er en indisk forfatter og litteraturviter. Hun var den første forfatteren fra Nagaland publisert på engelsk. Kire kom til Tromsø i 2005 som Fribyforfatter.

Kire ble født i Kohima i Nagaland i Nordsøst-India og har tatt doktorgrad i engelsk litteratur fra Savitribai Phule Pune-universitetet. Hun har undervist i engelskspråklig og allmenn litteratur ved universitetet i Kohima, undervist ett semester ved UiT, samt jobbet fem år ved Tromsø bibliotek. Hun fremfører poesi, holder foredrag om kultur og litteratur, og holder skriveworkshops på skoler og høyskoler.

## Fribyforfatter
Nagafolket er et urfolk som ønsker å være selvstendige, Kire betegner seg selv som naga, og ikke inder. Nagaland har vært en region med voldelige politiske konflikter, både med Storbritannia og India, og mange som motsatte seg situasjonen ble drept. Kire ønsket et selvstendig Nagaland, men tok avstand fra vold. Hun valgte å skrive om volden hun observerte rundt seg, noe som ikke ble godt mottatt av alle, og hun kom i klemme mellom de indiske myndighetene og opprørsbevegelsen. To av Kires onkler ble drept og situasjon hennes i Nagaland ble farlig, særlig etter hun deltok på International PENs 70. verdenskongress i Tromsø i september 2004. Tilbake i Nagaland skrev hun avisartikkelen «The Prince and I», om sin samtale med Haakon Magnus av Norge under konferansen i Tromsø, som førte beskyldninger fra frigjøringsbevegelsen om at hun skulle ha røpet statshemmeligheter til et fremmed lands statsledelse. Kire flyttet derfor, med sine to døtre, til Tromsø i 2005 og ble byens første fribyforfatter.

## Forfatterskap
Hun debuterte som poet i 1982. Hun var den første forfatteren fra Nagaland som ga ut poesi på engelsk og med *A Naga Village Remembered* fra 2003 ble hun den første med roman utgitt på engelsk. Hun var også den første Naga-forfatteren som skrev bøker for barn.

Hennes forfatterskap inkluderer poesi, romaner, noveller og barnebøker. I sine fortellinger blander hun folklore, tradisjoner og moderne temaer. Hun bruker Nagalands muntlige fortellertradisjon til å skrive historisk skjønnlitteratur, som bidrar til å bevare Nagalands historie. Hun beskriver Nagafolkets kultur og de historiske hendelsene som har påvirket nagakvinners liv, og tar opp temaer som identitet, utfordringer og menneskelige relasjoner i et tradisjonelt fellesskap. Hennes forfatterskap har satt Naga-litteraturen på verdenskartet. 

Kire uttrykker seg også gjennom performativ poesi. Hun er medlem av to band, bandet Jazzpoetry som kombinerer jazz og poesi og Circuspoetry som i tillegg til en musiker også har to sirkusartister som bruker akrobatikk som uttrykksform for å tolke Kires poesi. Musikere hun har samarbeidet med er blant annet Birgitte Damberg Trio, Inga Juuso, Ola Asdahl Rokkones og Jon-Eirik Boska.

## Bibliografi
* : *Kelhoukevira* – J.B.Lama
* : *Folk Elements in Achebe* – Ura Academy
* : *The Windhover Collection* – Steven Herlekar
* : *A Naga Village Remembered* – roman, Ura Academy 
* : *Ah People of Tromsø* – Nival Forlag
* : *A Terrible Matriarchy* – roman, Zubaan 
** På norsk: *Nagalands døtre* (2009), Orion Forlag, oversatt av Kjell Olaf Jensen
* 2007: *Tre nagaer i Norge* – oversatt av Thomas Rognmo og Jardar Lødøen, Avvik forlag
* : *MARI* – Harper-Collins
* 2009: *Løven i kjøleskapet* – illustrert av Kamilla Hansen og Katrine Hansen, Barklive
* 2009: Naga folktales retold (Vol. 1): *Naga Folktales Retold* – Keviselie
*  *Once in a Faraway Dorg* – roman, illustrert av Kamilla Hansen og Katrine Hansen, Barkweaver 
* 2011: *Life on Hold* – roman,  Barkweaver
* 2011: Naga folktales retold (Vol. 2): *Forest Song* – Keviselie
* 2011: *A Slice of Stavanger* – dikt, med fotografier av Anita M. Ingebrigtsen, Barkweaver
* : *Dinkypu* – roman illustrert av Rebacca Sands, fargelagt av Kevilezoü Z. Kevichüsa, Barkweaver 
* 2012: *Jazz Poetry* – dikt, Barkweaver 
* 2013: *The log-drummer boy* – barnebok illustrert av Canato Jimo, Barkweaver
* : *Different Strokes* – roman, Barkweaver 
* 2013: *A Study Guide to A Terrible Matriarchy* – Barkweaver
* : *Thoughts after Easter* – essays, Barkweaver
* 2014: *My book of Angels* – illustrert av Kamilla Hansen og Katrine Hansen, Barkweaver
* 2014: *When the river sleeps* – 2014 
** På norsk: *Mens elva sover* (2018), Orkana Forlag, oversatt av Anne Osvaldsdatter Bjørkli
* : *The Dancing Village* – barnebok, illustrert av Akuo Miachieo, Barkweaver 
* : *Son of the Thundercloud* – Barkweaver
* : *Sky is my Father* – roman, Speaking Tiger
* 2018: *Mari* – roman, Barkweaver
* : *A respectable woman* – Zubaan
* 2019: *Walking the roadless road : exploring the tribes of Nagaland* – Aleph
* 2021: *Journey of the stone* – roman, Barkweaver
* 2022: *Spirit Nights* – Simon and Schuster
* 2024: *Molly & Froggo the Frog* – fortellinger, illustrert av Freddie Thapru,  Barkweaver 
* 2024: *Freerain* – dikt, India Penguin 
* 2025: *The sky husband* – roman, India Penguin

### Album:

* 2013: *Jazzpoetry*, Finito Bacalao Records. Med Ola Asdahl Rokkones og Jon-Eirik Boska

## Priser og utmerkelser
* 2011: Governor’s medal for excellence in Naga literature.
* 2013: Catalan PEN International Voice Award.
* 2015: Hindu Prize for *When the river sleeps.*
* 2017: Tata Literature Live! Book of the Year Award for *Son of the Thundercloud.*
* 2018: Bal Sahitya Puraskar for *Son of the Thundercloud.*
* 2018: Gordon Graham Prize for Naga Literature for *When the River Sleeps*
* 2024: Sahitya Akademi Award, i kategorien engelsk språk, for *Spirit Nights.*

## Referanser